**IZVEŠTAJ NADZORNOG ODBORA AD IMLEK**

**O POSLOVANJU u 2015. godini**

.

**USVAJANJE GODIŠNJIH POPISA**

U skladu sa zakonskim obavezama Nadzorni odbor je doneo odluku o usvajanju redovnog godišnjeg popisa u zakonskim rokovima.

**NADZOR I KONTROLA POSLOVANJA IZVRŠNOG ODBORA**

**-Računovodstvena praksa i praksa finansijskog izveštavanja**

**-Kvalifikovanost i nezavisnost revizora u odnosu na Društvo**

Nadzorni odbor je u okviru svojih Zakonom utvrđenih nadležnosti izvršio uvid i kontrolu sledeće finansijske i druge dokumentacije :

1. Bilanse uspeha u periodu od 01.01.2015. do 31.12. 2015. godine;
2. Bilanse stanja na dan 31.12.2015. godine;
3. Izveštaje o tokovima gotovine u periodu 01.01. 2015. do 31.12.2015. godine;
4. Izveštaje o promenama na kapitalu u periodu od 01.01.2015. godine do 31.12.2015. godine;
5. Napomene uz Finansijske izveštaje za 2015. godinu;
6. Izveštaj sa mišljenjem nezavisnog revizora –KPMG doo, Beograd o Finansijskim izveštajima za 2015. godinu.

Predsednik i članovi Nadzornog odbora mišljenja su da za potrebe kontrole, a nakon uvida u dostavljenu dokumentaciju od strane Službi Društva, nisu bile potrebne posebne kontrole i rasprave sa Izvršnim odborom i nezavisnim revizorom.

Po mišljenju Nadzornog odbora:

Finansijski izveštaji za 2015. godinu sastavljeni su u skladu sa Zakonom o računovodstvu Republike Srbije (» Službeni glasnik« Republike Srbije, br. 62/2013).

Poslovanje Društva, njegovih službi i organa u 2015. godini odvijalo se u skladu sa zakonskim propisima i drugim zahtevima regulatornih tela;

Reviziju Finansijskih izveštaja za 2015. godinu izvršio je nezavisni revizor –KPMGd.o.o. Beograd, Kraljice Natalije broj 11, MB: 17148656, PIB: 100058593 , koji je dao pozitivno mišljenje na Finansijske izveštaje .

Nadzorni odbor nema prigovora na kvalifikovanost, nezavisnost i sposobnost nezavisnog revizora koji je izvršio reviziju Finansijskih izveštaja Društva za 2015. godinu.

# USKLAĐENOST POSLOVANJA DRUŠTVA SA ZAKONOM I DRUGIM PROPISIMA

Ovaj Izveštaj o usklađenosti poslovanja Društva sa zakonom i drugim propisima (u daljem tekstu: Izveštaj) sačinjen je u skladu sa našom obavezom kao Nadzornog odbora Društva, da u skladu sa Zakonom o privrednim društvima („Službeni glasnik RS“, br. 36/2011, 99/2011, 83/2014 i 5/2015), sačinimo i podnesemo Skupštini Društva predmetni Izveštaj, radi njegovog usvajanja na redovnoj sednici Skupštine Društva.

Kako se ovaj Izveštaj podnosi Skupštini Društva na usvajanje na redovnoj sednici Skupštine Društva na kojoj se usvajaju finansijski izveštaji za poslovnu 2015. godinu, to se i sam Izveštaj o usklađenosti poslovanja Društva takođe odnosi na poslovnu 2015. godinu.

Preglednosti radi, ovaj Izveštaj strukturisan je na način da prikaže različite aspekte poslovanja Društva, odnosno da pruži podatke o zakonitosti rada Društva odnosno njegovoj usklađenosti sa zakonom i drugim propisima, i to:

(a) korporativni aspekt,

(b) finansijski aspekt,

(c) poreski aspekt,

(d) radno-pravni aspekt.

Detaljniji prikaz poslovanja sadržan je u nastavku, prema gore definisanim poglavljima.

1. **Korporativni aspekt**

Društvo je u svemu poštovalo principe korporativnog upravljanja Društvom sadržane u Statutu Društva i Zakonu.

U svojstvu Nadzornog odbora Društva sazivali smo sednice Skupštine Društva u skladu sa zakonom i opštim aktima Društva, a uz saziv smo akcionarima Društva dostavljali i dnevni red konkretne sednice Skupštine kao i nacrte odluka.

Spisak odluka koje je Skupština Društva donela stavljaju se na raspolaganje Skupštini odnosno akcionarima Društva, u skladu sa zahtevom istih.

Takođe, akcionari Društva u svako doba imaju pravo da zahtevaju informacije prema zakonu i ovakvo pravo im nikada nije bilo uskraćeno.

U preduzimanju svake radnje, uvek smo postupali u skladu sa našim dužnostima prema Društvu i u svemu smo ih poštovali.

Nismo zaključivali poslove u kojima postoji sukob interesa a u svakom slučaju kada je Društvo zaključivalo ugovore sa svojim povezanim licima bila je u svemu ispoštovana procedura odobravanja takvih poslova propisana zakonom.

1. **Finansijski, knjigovodstveni i računovodstveni aspekt**

**poslovanja**

Podaci o finansijskom poslovanju Društva sadržani su u finansijskim izveštajima koji su pripremljeni od strane nadležnih službi i koji su podneti Skupštini Društva na usvajanje na redovnoj sednici Skupštine.

Finansijski izveštaji Društva za poslovnu 2015. godinu bili su predmet revizije i izveštaj revizora ne ukazuje ni na kakve nepravilnosti.

U toku poslovne 2015. godine protiv Društva i protiv nas kao odgovornih lica nije pokrenut nijedan sudski postupak, upravni postupak, postupak po privrednim prestupima odnosno prekršajni postupak po osnovu eventualnih kršenja obaveza Društva u odnosu na finansijski, knjigovodstveni i računovodstveni aspekt poslovanja Društva.

1. **Poreski aspekt poslovanja Društva**

Društvo je u skladu sa zakonom blagovremeno podnosilo poreske prijave nadležnoj poreskoj upravi i plaćalo porez u skladu sa podnetim prijavama.

1. **Radno-pravni aspekt**

Tokom poslovne 2015. godine Društvo je u svemu postupalo u skladu sa obavezama propisanim zakonom i drugim propisima u oblastima radno-pravnih pitanja i zaštite na radu.

U tom smislu, Društvo je redovno plaćalo pripadajuće poreze i doprinose po osnovu zarada i ugovora o delu odnosno drugih ugovora u vezi sa radnopravnim angažmanom mimo radnog odnosa.

**ZAKLJUČAK**

Nadzorni odbor je, na osnovu uvida u dokumentaciju i na osnovu kontrole te dokumentacije, utvrdio da su Finansijski izveštaji Društva za 2015. godinu sastavljeni u skladu sa zakonom i da se poslovanje Društva, njegovih službi i organa u 2015. godini odvijalo u skladu sa zakonom.

PREDSEDNIK NADZORNOG ODBORA

AD IMLEK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Andrej Jovanović)